Николас Мадуро

Николас Мадуро Морос (ноябри соли 1962, Каракас, Венесуэла) — арбоби давлатӣ ва сиёсии Венесуэла, иҷрокунандаи вазифаи Президенти Ҷумҳурии Боливари Венесуэла аз 19 апрели соли 2013. Вазири корҳои хориҷӣ дар ҳукумати Ҳуго Чавес, ноиби президенти Венесуэла 7 8 9. Аз 5 март то 19 апрели соли 2013, пас аз марги Ҳуго Чавес, ӯ ба ҳайси президенти Венесуэла кор кардааст 10 11. Зиндагинома Бобою бибиашон яҳудӣ буданд, ки дар Венесуэла бештари аҳолӣ ба эътиқоди дини католикӣ гузаштаанд 12, дар ҳоле ки модар аз шаҳри сарҳадии Кукутаи Колумбия мебошад. Ҳангоми кор ба ҳайси ронандаи автобус, ӯ фаъолияти сиёсии худро ҳамчун узви ғайрирасмии иттифоқҳои касаба, ки аз намояндагони коргарони метрои Каракас дар солҳои 1970 ва 1980 оғоз кардааст, оғоз кардааст. Дар солҳои ҳаштод ӯ литсейи Авали ва мактаби миёнаи ҷамъиятиро дар ғарби Каракасро хатм кардааст. Вай яке аз асосгузорони ҳизби чапгарои "Ҷунбиши Ҷумҳурии Панҷум", дар аз ҳабс озод намудани Ҳуго Чавес ва маъракаи интихоботии охирин дар соли 1998 нақши муҳим дошт. 8 декабри соли 2012 Чавес эълон кард, ки агар вазъи саломатиаш бад шавад ва аз уҳдаи иҷрои ваколатҳои худ набарояд, Н. Мадуро то интихоботи навбатии умумӣ ба ҳайси президент фаъолият мекунад. Чавес ҳамчунин изҳори умедворӣ кард, ки интихобкунандагон аз номзадии ӯ пуштибонӣ хоҳанд кард 13 Ҳангоми эълони марги Чавес Мадуро гуфт, ки ӯро душманони беруна заҳролуд кардаанд ва мухолифинро фашистҳо номид 14. Пас аз марги Чавес эълон шуд, ки дар 30 рӯзи оянда дар Венесуэла интихоботи президентӣ баргузор мегардад 13 Аввалин давраи президентӣ Дар интихоботи рӯзи 14 апрели соли 2013 Николас Мадуро аз Энрике Каприлес бо 1,5% пеш гузашт. Ба иттилои Комиссияи давлатии интихоботии Венесуэла, ба тарафдории Николас Мадуро 50,76% овоз дода, рақиби ӯ Энрике Каприлесро 49,07% шаҳрвандони ба қитъаҳои интихоботӣ ҳозиршуда дастгирӣ кардаанд. Аммо Энрике Каприлес натоиҷи интихоботро эътироф намекунад. Давраи дуюми президентӣ Интихоботи пеш аз мӯҳлат президенти Венесуэла 20 майи соли 2018 баргузор шуд. Мадуро бо 67,8% овозҳо пирӯз шуд. Интихобот боиси эътирози аксари кишварҳои ғарбӣ ва ҳамчунин Амрикои Лотинӣ шуд. 14 кишвар, аз ҷумла Аргентина, Бразилия ва Канада ба нишони эътироз ба натиҷаҳои интихобот сафирони худро аз Каракас фаро хонданд. Ба ҳамин далел, Иёлоти Муттаҳида алайҳи Венесуэла таҳримҳои иловагии иқтисодӣ ҷорӣ кард. Президенти ИМА Доналд Трамп хостори баргузории интихоботи нав ва қатъи саркӯбҳо дар Венесуэла шуд. Президенти Русия Владимир Путин Н. Мадуроро барои дубора интихоб шуданаш табрик кард, ба ӯ дар ҳалли мушкилоти иҷтимоӣ ва иқтисодии кишвар муваффақият таманно кардааст. Натоиҷи интихоботро танҳо Русия, Салвадор, Куба ва Чин пазируфтанд 15. 10 январи соли 2019 маросими савгандёдкунии Н. Мадуро 16, ки баъд аз он вай расман бори дуюм президенти Венесуэла шуд, баргузор гардид. Ба далели бархӯрд бо мухолифин, Мадуро дар назди Додгоҳи олӣ, на дар Маҷлиси миллии Венесуэла, савганд ёд кард. Суиқасд 4 августи соли 2018 дар як паради тантанавӣ бахшида ба 81-умин солгарди таъсиси Горди миллӣ бо кумаки ҳавопаймоҳои бесарнишинӣ омода бо моддаҳои тарканда бар зидди президент суқасд ба амал омад, ки он бебарор анҷом ёфт. 17 Бӯҳрони сиёсӣ Моҳи январи соли 2019 бӯҳрони тӯлонии сиёсӣ дар Венесуэла ба марҳилаи шадидтар табдил ёфт - дар натиҷаи амалҳои мухолифин дар кишвар ду маркази қудрат ба вуҷуд омаданд. Раиси Маҷлиси Миллӣ Хуан Гуайдо дар пасманзари ҳазорон эътирозҳо, ки пас аз савгандёдкунии Николас Мадуро барои давраи дуввуми президентӣ оғоз шуд, худро иҷрокунандаи вазифаи президенти Венесуэлла эълон кард. Худи президенти феълӣ эълом дошт, ки то анҷоми мӯҳлати ваколаташ дар соли 2025 дар курсии худ боқӣ мемонад 18. 30 апрели соли 2019 кушиши табаддулоти давлатй аз тарафи Хуан Гуайдо ба амал омад, ки он бебарор анҷом ёфт. Оила Ӯ бо Селия Флорес 19 издивоҷ кардааст, ки аз ӯ тақрибан 10 сол калонтар аст. Селия Флорес инчунин як сиёсатмадори маъруфи чапгарост (аввал дар Ҷунбиши Ҷумҳурии панҷум, сипас дар Ҳизби ягонаи сотсиалистии Венесуэла). Вай ба ҷои шавҳараш раиси Маҷлиси Миллӣ шуд 20. Писар - Николас Мадуро (21 июни 1990), сиёсатмадор 21. Мукофотҳо Пайвандҳо.